Það getur reynst erfitt að finna rétta milliveginn í því að vökva grænblöðungana á heimilinu . Ef þú vilt gulltryggja að blómin deyi ekki úr þorsta eða syndi í allt of miklu vatni skaltu prófa ísmolatrixið . Að vökva plönturnar of mikið er eflaust það algengasta sem við gerum og blómin deyja . En það getur verið meira en ofvökvun sem stuðlar að því að plönturnar gefist upp . Því þær plöntur sem standa úti í glugga eiga það til að þorna fyrr upp en aðrar . Og þá skýst oftar en ekki upp sú hugsun , að „ það er betra að vökva plönturnar aðeins of mikið en of lítið “ . En ef þú vilt komast hjá því að vökva of mikið skaltu prófa að vökva með ísmolum . Kostirnir við að vökva með ísmolum Ísmolarnir bráðna hægt og rólega sem gefur rótunum tíma til að sjúga vatnið til sín áður en það endar í undirskálinni . Óhóflegt vatnsmagn safnast ekki neðst í pottinum með ísmolum , sem getur valdið rotnun í rótunum . Þú kemst hjá því að vatnið hlaupi yfir undirskálina og niður á borð , gluggakistu eða teppi og húsgögn . Eftir nokkur skipti muntu finna út hversu marga ísmola hver og ein planta hefur þörf fyrir . En mörgum finnst þægilegra að telja í ísklumpum en í millilítrum .